L-assoċjazzjoni tal-football fil-Qatar ċaħdet bil-qawwa kollha allegazzjonijiet ta’ korruzzjoni biex kisbet id-dritt li hemmhekk jintlagħbu l-finali tal-football għat-Tazza tad-Dina 2022. Is- Sunday Times ta’ Londra l-bieraħ allegat li ex-mmebru tal-Qatar fuq il-kumitat eżekuttiv tal-FIFA,  Mohamed Bin Hammam ta miljuni ta’ dollari lil uffiċjali sħabu biex jivvutaw li pajjiżu jikseb in-nomina. Il-kumitat organizzattiv tal-Qatar qal li se jittieħdu l-passi legali kollha biex jiddefendu l-integrità tal-pajjiż.